સોળમી સદીમાં આ વલસાડ પેશ્વા સરકારના હસ્તકનું નાનકડું ગામ હતું. બાલાજીરાવ પેશ્વાએ વિદ્વાન બ્રાહ્મણ ની અહિં ન્યાયાધીશ તરીકે નિમણૂંક કરી હતી.તેઓએ પેશ્વા સરકારની આજ્ઞાથી આ ગણેશ મંદિરની સ્થાપના કરી હતી. દરરોજ ગણેશજીની સેવાપૂજા કરતાં આ બ્રાહ્મણની બદલી પૂના થતાં તેમણે આ મંદિરનો સઘળો વહિવટ અને પૂજા વલસાડના એકશ્રીજી ભક્ત ભટ્ટ કુટુંબના વિદ્વાન બ્રાહ્મણને સોંપી હતી. હાલ તેમની 10મી પેઢીના વંશજો શ્રીજીની પૂજા-સેવા કરી રહ્યા છે. ન્યાયાધીશે જતા પહેલાં તેમની પાસે જે ગણેશની જમણી સૂંઢવાળી મૂર્તિ હતી. તે વિદ્વાન બ્રાહ્મણને આપી હતી. તેમના ઘરમાં આજદિન સુધી દાદાની પરંપરાગત અને શાસ્ત્રક્ત વિધીથી પૂજા અર્ચના થઈ રહી છે. જમણી સૂંઢના ગણપતિ મહાગણપતિના નામે ભક્તો માં પ્રિય બન્યા છે. પેશ્વા સરકાર અને ત્યારપછીની અંગ્રેજ સરકારે મંદિર અને ફૂલવાડી માટે જે વર્ષાસન શરૂ કર્યું હતું તે, આજપર્યંત ચાલુ જ રહ્યું છે.